HB Køge fik søndag eftermiddag has med Vendsyssel FF, nordjyderne skifter dermed - forhåbentlig kun midlertidigt - tilværelsen i toppen af tabellen ud med en mere beskeden femteplads, som, hvis Vendsyssel FF ender der, ikke giver noget som helst. Ingen oprykning, ingen playoff, ingenting. Nederlaget blev begrænset til 1-0, men det blev Vendsyssels fjerde kamp i træk uden sejr. Skive, Roskilde og Amager, der alle kæmper side om side med Vendsyssel om topplaceringerne har enten fået et enkelt eller tre point med fra deres seneste møder med nordjyderne, og søndag var det så HB Køge der holdt Vendsyssel fra sejren. Kampens enlige mål faldt efter 58 minutters spil fra Alexander Bahs fødder. Nederlaget efterlader Vendsyssel FF med 32 point. Der er blot syv points forskel på tabellens øjeblikkelige førsteplads Hobro, der har 37 point og Nykøbiong på ottendepladsen, der har 30 point.
Vendsyssel FF formåede for fjerde kamp i streg, ikke at vinde.